stanford-oval/wikipedia huggingface dataset:
Ahmadi

| Ahmadi |
| --- | --- |
 Ahmadi
 Koordinaatit: 29°05′N, 48°05′E 
Valtio:  Kuwait
Kuvernoraatti:  Al-Ahmadi
Pinta-ala:  
 – Kokonaispinta-ala:  21,69 km²
Väkiluku (2016)  (arvio):  31 212
 – Väestötiheys:  1 439 as./km²
Infobox OKVirheellinen NIMI-arvo: 
Ahmadi on Kuwaitin al-Ahmadin kuvernoraatin pääkaupunki. Vuonna 2016 kaupungin arvioitu asukasluku oli noin 31 000.
Kuwait Oil Company eli KOC löysi vuonna 1938 öljyä Burganin harjanteen eteläpuolelta ja öljykenttä osoittautui myöhemmin yhdeksi maailman suurimmista. Öljyn vienti aloitettiin vasta toisen maailmansodan jälkeen vuonna 1946 ja yhtiö siirsi samaan aikaan kenttätukikohtansa harjanteen aavikkoalueelle. Paikka nimettiin Ahmadiksi silloisen Kuwaitin hallitsija Ahmad Al-Jaber Al-Sabahin mukaan. Kaupunki rakennettiin alun perin öljy-yhtiön ulkomaalaisten työntekijöiden tarpeita ajatellen. Ajan kuluessa kuwaitilaisten työntekijöiden määrä on lisääntynyt. KOC on ollut valtionyhtiö vuodesta 1975. Vuonna 1991 kaupungin öljylähteet sytytettiin tuleen Persianlahden sodan aikana.
Ahmadissa on useita puistoja ja urheilukeskuksia, mukaan lukien jalkapallostadion. Kaupungilla on oma jalkapallojoukkueensa. Kaupungissa sijaitsee myös Kuwait Oil Companyn pääkonttori.
Ahmadu Lobbo

Ahmadu Lobbo (myös Cheikou Amadou, Sheku (Shehu, Seku) Ahmadu (Amadu, Hamadu) Lobbo (Sise) ja muita nimimuotoja, 1775–1844) oli Macinan islamilaisen fulbevaltion uskonnollinen hallitsija.
Macinan Malangalissa tai Marevalissa syntynyt Ahmadu Lobbo, oikealta nimeltään Hamadu Hamadu Lobbo, oli Niafunkén läheltä kotoisin olleen ja Ouro Modin seudulla asuneen hartaan muslimin Hamadu Lobbon poika. Hän opiskeli suufilaisen qadiriyya-veljeskunnan opettajan Sidi Muhammad Kuntan johdolla, osallistui Sokoton kalifaatin perustaneen Othman dan Fodion käännytysretkiin ja asettui asumaan Djennén lähellä sijaitsevaan kylään, josta kaupunkia hallinneet armat ajoivat hänet pois. Ahmadu siirtyi äitinsä kotipaikkakunnalle Seberaan, jossa hän alkoi toimia opettajana. Hän syrjäytti fulbepaimentolaisten tuella Macinan Diallo-dynastian vuonna 1810, voitti Segun bambara-armeijan vuosina 1810–1815 ja valtasi Djennén vuonna 1818. Sen jälkeen Ahmadu kukisti Macinan muut fulbepäälliköt ja valloitti Timbuktun vuonna 1827.
Ahmadu Lobbon johtaman Macinan islamilaisen valtion dinan keskuksena toimi hänen vuonna 1815 perustamansa Hamdallahin kaupunki. Hän omaksui arvonimen amir al-mu’minin ja ryhtyi levittämään qadiriyya-veljeskunnan käsitysten mukaista oikeaoppista uskontoa. Ahmadu sovelsi ankaraa šaria-lakia, käännytti pakanoita, perusti kouluja ja kehitti valtakuntansa hallintojärjestelmää ja verotusta. Valtio turvasi maan sisäisen rauhan, hankki sodissa orjia maanviljelijöiksi ja kehitti fulbejen talouselämää. Taloudellisia menetyksiä kärsineet Djennén ja Timbuktun kauppiaat vastustivat Ahmadun hallintoa, mikä lienee johtanut Djennén suurmoskeijan hävitykseen ja kunta-ryhmän maurien kapinoihin Timbuktussa.
Ahmadun kuoltua Macinaa johtivat hänen poikansa Ahmadu II vuosina 1844–1852 ja pojanpoikansa Ahmadu III vuosina 1852–1862. Timbuktu sai takaisin itsehallintonsa ja uskonnolliset erimielisyydet repivät valtakuntaa. Tukuloripäällikkö Umar Tall valloitti Macinan valtapiiriin kuuluneen Segun vuonna 1861 ja tuhosi seuraavana vuonna Hamdallahin tehden näin lopun Ahmadu Lobbon perustamasta muslimivaltiosta.
Kalaylıkoz Hacı Ahmed pašša

Kalaylıkoz Hacı Ahmed pašša oli Osmanien valtakunnan suurvisiirinä kolmen kuukauden ajan 28. syyskuuta 1704 – 25. joulukuuta 1704.
Uransa alkupuolella kuului sulttaanin henkivartiokaartiin, baltaci-joukkoihin. Suurvisiirikautensa jälkeen hänet siirrettiin Kreetan kuvernööriksi. Hän sai lisänimensä Kalaylıkoz (turk. turhamainen), koska hän piti kirjavista vaatteista ja koruista.
| 0 | 1 | 2 | 3 |
| --- | --- | --- | --- |
|  | Edeltäjä: Damat Hasan pašša | Osmanien valtakunnan suurvisiiri 1704 | Seuraaja: Baltacı Mehmet pašša |
Anselm Ahlfors

| Mitalit> Maa:   Suomi.Miesten kreikkalais-roomalainen paini. Olympialaiset  | Mitalit> Maa:   Suomi.Miesten kreikkalais-roomalainen paini. Olympialaiset  | Mitalit> Maa:   Suomi.Miesten kreikkalais-roomalainen paini. Olympialaiset  | Maa:   Suomi> Miesten kreikkalais-roomalainen paini. |
| --- | --- | --- | --- |
|  Hopeaa | Pariisi 1924 |  58 kg |  |
Anselm Ahlfors (29. joulukuuta 1897 Kotka − 13. elokuuta 1974 Jyväskylä) oli suomalainen kreikkalais-roomalaisen tyylin painija ja olympiamitalisti.
Ahlfors edusti Kotkan Rientoa, Helsingin Kisa-Veikkoja ja Jyväskylän Voimailijoita. Hän toimi myöhemmin yleisurheilun heittotuomarina. Ammatiltaan hän oli metallisorvaaja.
Saavutuksia

olympiahopeaa Pariisi 1924 (kreikkalais-roomalainen paini, 58 kg)
olympiakisoissa kahdeksas Amsterdam 1928 (kreikkalais-roomalainen paini, 58 kg)
Pohjoismaiden mestari 1925 (62 kg)
SM-kultaa 1924 ja 1926, hopeaa 1927
TUL:n mestari 1921 ja 1922
Moldovan presidentinvaalit 2024

Moldovan vuoden 2024 presidentinvaalien ensimmäinen kierros pidettiin 20. lokakuuta. Samaan aikaan maassa järjestettiin kansanäänestys Euroopan unioniin liittymisestä. Istuva presidentti Maia Sandu voitti ensimmäisen kierroksen, mutta ei saanut yli puolia äänistä. Toinen kierros käytiin 3. marraskuuta Sandun ja Alexandr Stoianoglon välillä.
Vaalit voitti niiden toisella kierroksella Maia Sandu.
Tausta

Toukokuussa presidentti Sandu kertoi, että Moldovan tiedusteluviranomaiset olivat onnistuneet estämään Venäjän masinoiman vallankaappausyrityksen Moldovassa, jonka tarkoituksena oli korvata Sandun EU-myönteinen hallitus ja vaihtaa se Putinille myötämielisempään.
Moldovan parlamentti hyväksyi presidentinvaalien ja kansanäänestyksen päivämäärän 16. toukokuuta.
Äänioikeus ja ehdokasasettelu

Äänioikeus vaaleissa on sellaisilla Moldovan kansalaisilla, jotka ovat vaalipäivään mennessä vähintään 18-vuotiaita eikä näitä ole oikeuden päätöksellä todettu vajaavaltaisiksi.
Moldovan perustuslain mukaan ehdokkaan tulee olla vähintään 40-vuotias Moldovan kansalainen, joka on asunut maassa vähintään 10 vuotta ennen vaaleja ja osaa romanian kieltä. Vaalituloksen katsotaan olevan pätevä ainoastaan, jos yli 33 % äänioikeutetuista käy äänestämässä. Tullakseen valituksi ehdokkaan tulee saada absoluuttinen enemmistö äänistä. Mikäli näin ei käy ensimmäisellä kierroksella, kahden parhaiten menestyneen välillä järjestetään toinen kierros, jonka voittaa eniten ääniä saanut ehdokas.
Mukaan on ilmoittaui 11 ehdokasta:
| Kuva | Ehdokas | Puolue | Lähde |
| --- | --- | --- | --- |
|  | Maia Sandu | sitoutumaton |  |
|  | Renato Usatîi | Meidän puolueemme |  |
|  | Tudor Ulianovschi | sitoutumaton |  |
|  | Alexandr Stoianoglo | PSRM |  |
|  | Vasile Tarlev | Moldovan tulevaisuus |  |
|  | Irina Vlah | sitoutumaton |  |
|  | Ion Chicu | PDCM |  |
|  | Andrei Năstase | sitoutumaton |  |
|  | Octavian Țîcu | ÎMPREUNĂ -vaaliliitto |  |
|  | Natalia Morari | sitoutumaton |  |
|  | Victoria Furtună | sitoutumaton |  |
Tulokset ja reaktioita

| Ehdokas | I kierros> Äänet | I kierros> Osuus (%) | II kierros> Äänet | II kierros> Osuus (%) |
| --- | --- | --- | --- | --- |
| Maia Sandu | 656 354 | 42,45 | 930 238 | 55,35 |
| Alexandr Stoianoglo | 401 726 | 25,98 | 750 370 | 44,65 |
| Renato Usatîi | 213 168 | 13,79 | karsiutuivat | karsiutuivat |
| Irina Vlah | 83 226 | 5,38 | karsiutuivat | karsiutuivat |
| Victoria Furtună | 68 779 | 4,45 | karsiutuivat | karsiutuivat |
| Vasile Tarlev | 49 317 | 3,19 | karsiutuivat | karsiutuivat |
| Ion Chicu | 31 785 | 2,06 | karsiutuivat | karsiutuivat |
| Octavian Țîcu | 14 315 | 0,93 | karsiutuivat | karsiutuivat |
| Andrei Năstase | 9 952 | 0,64 | karsiutuivat | karsiutuivat |
| Natalia Morari | 9 448 | 0,61 | karsiutuivat | karsiutuivat |
| Tudor Ulianovschi | 8 008 | 0,52 | karsiutuivat | karsiutuivat |
| Ääniä yhteensä | 1 546 078 | 1 546 078 | 1 680 608 | 1 680 608 |
| Rekisteröityneitä äänestäjiä | 2 714 239lähde? | 2 714 239lähde? |  |  |
Lähde:
Äänestysaktiivisuus ensimmäisellä kierroksella oli 51,5 %. Toisella kierroksella äänestysaktiivisuus oli 54,34 %.
Stoianoglun puoluetoveri, ja entinen presidentti, Igor Dodon ilmoitti maanantaina, ettei hänen puolueensa tunnusta vaalitulosta. Dodonin mukaan Stoianoglu on "kansan presidentti" ja sitä kautta vaalien todellinen voittaja. Vaaleja voittanutta Sandua Dodon kutsui puolestaan "diasporan presidentiksi". Myös Kremlin tiedottaja Dmitri Peskov sanoi, etteivät vaalit olleet demokraattiset taikka reilut, ja että Venäjä kyseenalaistaa Sandun legitimiteetin Moldovan presidenttinä.
Ahn Jeong-hwan

Ahn Jeong-hwan ja Walter Hellmich
Ahn Jeong-hwan (hangul 안정환, hanja 安貞桓; s. 27. tammikuuta 1976 Paju, Etelä-Korea) on eteläkorealainen jalkapalloilija.
Ahn muistetaan parhaiten MM-kisoista 2002, jolloin hän pudotti Italian jatkosta pudotuspelivaiheen ensimmäisellä kierroksella kultaisella maalillaan, jonka turvin Etelä-Korea selviytyi puolivälieriin. Ahn oli tuolloin lainassa italialaisessa Perugian joukkueessa. Perugian omistaja Luciano Gaucci oli seuraavana päivänä italialaisessa La Gazzetta dello Sport -urheilulehdessä sanonut, että hän ei aio maksaa enää palkkaa pelaajalle, joka oli pudottanut Italian jatkosta. Perugia veti lausuntonsa myöhemmin takaisin, mutta Ahn ei enää halunnut palata joukkueeseen.
Perugiasta Ahn siirtyi takaisin Aasiaan ja Japanin J. Leagueen, jossa hän pelasi Shimizu S-Pulsessa ja Yokohama F Marinosissa. Heinäkuussa 2005 hän palasi Eurooppaan, kun hän teki sopimuksen Ranskan FC Metzin kanssa. Helmikuussa 2006 hän siirtyi Saksan toiseksi korkeimmalla sarjatasolla pelanneeseen MSV Duisburgiin.
Ahn pelasi Etelä-Korean joukkueessa vuoden 2006 MM-kisoissa ja tuli vaihtopelaajana kentälle joukkueen jokaisessa kolmessa ottelussa.
Alpo Aho

Alpo Aho (26. heinäkuuta 1934 Oulu – 27. marraskuuta 1983 Oulu) oli suomalainen jääpalloilija.
Hyökkääjänä pelannut Alpo ”Rellukka” Aho sai MM-kisoissa hopeaa 1957 ja 1963. Hän pelasi 28 maaottelua ja teki niissä 14 maalia.
Suomen mestaruuden Aho voitti Oulun Palloseuran riveissä 1953, 1956 ja 1960–1963. Ammatiltaan hän oli veturinkuljettaja.
Matti Aho (nyrkkeilijä)

Matti Olavi Aho (29. toukokuuta 1934 Kanneljärvi – 23. helmikuuta 1984 Helsinki) oli suomalainen nyrkkeilijä.
Aho edusti Suomea Rooman 1960 olympialaisissa 81-kiloisten sarjassa eli raskaassa keskisarjassa. Hän voitti ensimmäisessä ottelussaan irlantilaisen Colm McCoyn tuomariäänin 5–0 mutta hävisi sitten bulgarialaiselle Petar Spasoville pistein 0–5 ja karsiutui jatkosta. Hän saavutti Pohjoismaiden mestaruuskilpailuissa pronssia vuonna 1961.
Seuratasolla Aho edusti Sysmän Sisua, Viipurin Nyrkkeilijöitä ja Helsingin Poliisi-Voimailijoita. Hän voitti Suomen mestaruuden raskaassa keskisarjassa vuosina 1956, 1958 ja 1960 sekä raskaassa sarjassa vuosina 1957 ja 1961.
Matti Ahon veli Viljo Aho kuului myös Rooman 1960 olympialaisten nyrkkeilyjoukkueeseen.
Sebastian Ahlgren

Sebastian Ahlgren
Sebastian Ahlgren (s. 14. huhtikuuta 1971 Turku) on suomalainen iskelmälaulaja, joka kruunattiin 1993 Tangomarkkinoiden Tangokuninkaaksi ensimmäisenä romanina. Hänellä on vaimo nimeltä Anri ja neljä lasta.
Ahlgren debytoi levylaulajana vuonna 1992, jolloin Matti ja Teppo tuottivat hänen singlensä ”Juoskaa hevoset”. Seuraavana vuonna hän voitti Tangokuninkuuden ja levytti kaksi albumia: yhteislevyn tangokuningatar Merja Raskin kanssa ja sooloalbumin Sebastian Ahlgren. Vuonna 1994 ilmestyi toinen sooloalbumi Kuutamoyö. Vuonna 1999 julkaistiin albumi Peluri ja vuonna 2002 Toivo Kärjen sävellyksiä sisältänyt Sebastian Ahlgren.
Diskografia

Tangokuningas ja -kuningatar (yhdessä Merja Raskin kanssa, MTV-musiikki, 1993)
Sebastian Ahlgren (MTR-Music, 1993)
Kuutamoyö (Selecta, 1994)
Peluri (Turun Tähtituotanto Oy fifty-fifty records, 1999)
Sebastian Ahlgren (JK Music, 2002)
Ahnenerbe

Ahnenerben tunnus
Ahnenerbe (virallisesti Deutsches Ahnenerbe e.V., Studiengesellschaft für Geistesurgeschichte; vuodesta 1937 Forschungs- und Lehrgemeinschaft das Ahnenerbe e.V.) oli Saksan kansallissosialistisen hallituksen SS-joukkojen alainen organisaatio, joka oman määrityksensä mukaan oli ”aatteellisen muinaishistorian opintoseura”. Seuran tarkoituksena oli tuottaa natsipropagandan mukaista kansatieteellistä tutkimusaineistoa.
Ahnenerbe-seuran perustivat 1. heinäkuuta 1935 SS-joukkojen päällikkö Heinrich Himmler, Adolf Hitlerin hallituksen maatalousministeri Richard Walther Darré ja historioitsija Herman Wirth. Seuran tarkoituksena oli tukea natsi-Saksan päämääriä tuottamalla aineistoa rotu-oppien tueksi: seura tutki arjalaisen rodun antropologista ja kulttuurillista historiaa. Seura järjesti tutkimusmatkoja muun muassa Kroatiaan, vuonna 1936 Ruotsiin ja Karjalaan, Lähi-itään vuonna 1938 ja Tiibetiin 1937–1939. Tutkimusmatkoilla seura pyrki osoittamaan todeksi natsimytologiaan kuuluvan ajatuksen siitä, että muinainen pohjoinen rotu on kerran hallinnut maailmaa.
Toisen maailmansodan puhjettua järjestö valjastettiin tukemaan sotaponnisteluja. Kesäkuuhun 1943 saakka seuran päämaja oli Berliinissä, josta se siirrettiin pommitusten pelossa Bayreuthin lähistölle Baijeriin. Seura sekaantui sodan aikana juutalaisten kansanmurhaan muun muassa keräämällä luurankokokoelman juutalaistaustaisten henkilöiden ruumiista.
Jumanji: The Next Level

| Jumanji: The Next Level |
| --- | --- |

Ohjaaja:  Jake Kasdan
Käsikirjoittaja:   Jake Kasdan  Jeff Pinkner  Scott Rosenberg 
Tuottaja:   Dwayne Johnson  Dany Garcia  Hiram Garcia  Matt Tolmach  William Teitler 
Säveltäjä:  Henry Jackman
Kuvaaja:  Gyula Pados
Leikkaaja:  Steve Edwards
Pukusuunnittelija:  Louise Mingenbach
Pääosat:   Dwayne Johnson  Jack Black  Kevin Hart  Karen Gillan  Nick Jonas  Awkwafina  Alex Wolff  Morgan Turner  Ser’Darius Blain  Madison Iseman  Danny Glover  Danny DeVito 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  Seven Bucks Productions  Hartbeat Productions  Matt Tolmach Productions 
Levittäjä:  Sony Pictures Releasing
Ensi-ilta:   2019-12-44. joulukuuta 2019 (Suomi)  2019-12-1313. joulukuuta 2019 (Yhdysvallat)  
Kesto:  124 min
Alkuperäiskieli:  englanti
Budjetti:  90 miljoonaa $
Tuotto:  800,1 miljoonaa $
Katsojat:  130 643 (Suomessa)
Edeltäjä:  Jumanji: Welcome to the Jungle
Seuraaja:  Jumanji 4
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Jumanji: The Next Level on vuonna 2019 ensi-iltansa saanut Jake Kasdanin ohjaama seikkailuelokuva sekä jatko-osa elokuville Jumanji (1995) ja Jumanji: Welcome to the Jungle (2017). Elokuvan pääosissa ovat Dwayne Johnson, Kevin Hart, Jack Black, Karen Gillan, Nick Jonas, Awkwafina, Alex Wolff, Morgan Turner, Ser’Darius Blain, Madison Iseman, Danny Glover ja Danny DeVito. Elokuva sai ensi-iltansa Suomessa 4. joulukuuta 2019 ja Yhdysvalloissa 13. joulukuuta 2019.
Näyttelijät > Jumanjin maailma

| 0 | 1 | 2 |
| --- | --- | --- |
|  Dwayne Johnson  | … |  tohtori Xander ”Smolder” Bravestone, Bravestonen isä   |
|  Jack Black  | … |  professori Sheldon ”Shelly” Oberon   |
|  Kevin Hart  | … |  Franklin ”Hiiri” Finbar   |
|  Karen Gillan  | … |  Ruby Roundhouse   |
|  Nick Jonas  | … |  Jefferson ”Vesitaso” McDonough   |
|  Awkwafina  | … |  Ming Fleetfoot   |
|  Rory McCann  | … |  Jürgen Julma   |
|  Rhys Darby  | … |  Nigel Billingsley   |
|  Jennifer Patino  | … |  Bravestonen äiti   |
|  Zachary Tzegaegbe  | … |  nuori Xander Bravestone   |
|  Massi Furlan  | … |  Stiletti   |
|  Dania Ramirez  | … |  Stilettin vaimo   |
Näyttelijät > Oikea maailma

| 0 | 1 | 2 |
| --- | --- | --- |
|  Alex Wolff  | … |  Spencer Gilpin   |
|  Morgan Turner  | … |  Martha Kaply   |
|  Ser’Darius Blain  | … |  Anthony ”Fridge” Johnson   |
|  Madison Iseman  | … |  Bethany Walker   |
|  Danny Glover  | … |  Milo Walker   |
|  Danny DeVito  | … |  Eddie Gilpin   |
|  Colin Hanks  | … |  Alex Vreeke   |
|  Bebe Neuwirth  | … |  Nora Shepherd   |
|  Marin Hinkle  | … |  Spencerin äiti   |
|  Madison Johnson  | … |  Bethany Vreeke   |
|  Lamorne Morris  | … |  lämmitinkorjaaja   |
Vastaanotto

Jumanji: The Next Level sai Suomessa varautuneen vastaanoton. Helsingin Sanomain Anton Vanha-Majamaa piti elokuvaa ”typeränä”, ja Hufvudstadsbladetin Krister Uggeldahl luonnehti sitä ”eskapistiseksi hölynpölyksi”.
Elokuva sai ensi-iltansa Suomessa keskiviikkona 4. joulukuuta 2019, ja se keräsi ensimmäisen viikon aikana lähes 31 000 katsojaa. Näistä katsojista yli 22 000 näki elokuvan viikonlopun aikana, ja se avasi viikonlopun selvästi katsotuimpana elokuvana. Elokuva sai Suomessa lopulta 130 000 katsojaa.
| 0 | 1 | 2 |
| --- | --- | --- |
Helsingin Sanomat Anton Vanha-Majamaa: 
Hufvudstadsbladet Krister Uggeldahl:
Aiheesta muualla

Jumanji: The Next Level Internet Movie Databasessa (englanniksi)
Rainer Aho

| Henkilötiedot |
| --- | --- | --- | --- |
Koko nimi: Rainer Johannes Aho
Syntymäaika: 19. joulukuuta 1941 (ikä 82)
Syntymäpaikka: Pietarsaari, Suomi
Pelipaikka: välihyökkääjä
Seurat
| Vuodet | Seura | O | (M) |
| 1960–1963 |  JBK | – | (18) |
| 1964–1966 |  TPS | 22 | (1) |
| 1967 |  Jaro | – | (2) |
| 1973–1975 |  JBK | – | (1) |
Maajoukkue
| 1959 |  Suomi U18 | 1 | (0) |
| 1960 |  Suomi U21 | 2 | (0) |
| 1966–1968 |  Suomi | 7 | (0) |
Valmennusura
1968–1970:  Jaro
1981:  LBK
 Seurajoukkueuran tilastot kattavat vain kansalliset sarjat.
Rainer Johannes Aho (s. 19. joulukuuta 1941 Pietarsaari) on entinen suomalainen jalkapalloilija.
Välihyökkääjänä pelannut Aho edusti urallaan 1960–1975 Turun Palloseuraa, Jakobstads Bollklubbia ja FF Jaroa. Pääosan urastaan hän vietti 1. divisioonassa.  Pääsarjatasolla Aho pelasi vain yhden kauden, jona hänelle kertyi 22 ottelua.
Aho pelasi vuosina 1966–1968 maajoukkueessa yhteensä 7 maaottelua. Pelaamisen lisäksi Aho toimi myös valmentajana. Hän valmensi muun muassa Jaroa vuosina 1968–1970.
Ahaggar

Vuori Ahaggarin alueella
Ahaggarin alueen kasvillisuutta
Keidas
Ahaggar tai Hoggar (arab. جبال هقار‎) on ylänköalue Afrikassa Saharan autiomaan keskiosassa Kravun kääntöpiirillä ja Algerian etelärajalla. Ylänkö on noin 1 550 kilometriä leveä pohjois–eteläsuunnassa ja 2 100 kilometriä pitkä itä–länsisuunnassa. Se kohoaa yli 900 metrin korkeudelle merenpinnasta, ja sen korkein kohta Tahatvuori on 2 918 metriä merenpinnan yläpuolella. Ahaggar on kivistä autiomaata. Se koostuu mustasta vulkaanisesta basalttikivestä, joka lepää graniittiperustalla.
Alueen luoteispuolelta on löydetty maakaasua. Sen länsiosassa sijaitsee tärkeä Tamanrassetin keidaskaupunki, jonka läpi kulkee karavaanireitti etelään Nigerian Kanoon.
Kirjallisuutta

Keenan, Jeremy: The Tuareg: People of Ahaggar.  Sickle Moon Books, 2003.  ISBN 978-1900209144
Benhazera, Maurice: Six mois chez les touareg du Ahaggar.  Nabu Press, 2010.  ISBN 978-1148093642
Aiheesta muualla

Kuvia tai muita tiedostoja aiheesta Ahaggar Wikimedia Commonsissa
Arvo Ahola

Arvo Aholan hautakivi Turun hautausmaalla
Arvo Ahola (14. marraskuuta 1908 Sippola – 9. toukokuuta 1998 Turku) oli suomalainen sotilas ja Mannerheim-ristin ritari. Sotilasarvoltaan hän oli everstiluutnantti.
Ahola palveli lähes koko jatkosodan ajan eversti Adolf Ehrnroothin komentaman Jalkaväkirykmentti 7:n komppanianpäällikkönä sekä II pataljoonan komentajana. 9. kesäkuuta 1944 Ahola siirrettiin Erillinen Pataljoona 12:n komentajaksi, jossa tehtävässä hän palveli sodan loppuun asti. Majuri Ahola nimitettiin Mannerheim-ristin ritariksi 21. joulukuuta 1944 numerolla 164. Nimitysperusteluissa mainitaan muun muassa Aholan lannistumaton hyökkäyshenki sekä kylmäverinen ja taitava johtaminen. Sotien jälkeen Ahola toimi muun muassa kuljetuspäällikkönä ja varatoimitusjohtajana. Ahola toimi myös Mannerheim-ristin ritarien säätiön hallituksen varajäsenenä vuosina 1959–69 ja jäsenenä 1969–81.
Ahola on haudattu Turun hautausmaalle.
Ylennykset: Reservivänrikki 1.7.1932, vänrikki 16.5.1934, luutnantti 16.5.1936, kapteeni 20.9.1940, majuri 6.8.1942, everstiluutnantti 21.11.1958.
Leo Ahonen (soutaja)

Leo Vilhelm Ahonen (s. 6. helmikuuta 1944 Anjala) on suomalainen soudun olympiaedustaja ja Suomen-mestari.
Ahonen edusti Suomea kaksissa olympialaisissa. Münchenissä 1972 hän karsiutui finaaleista perämiehellisessä kaksikossa Leif Anderssonin ja perämies Antero Yli-Ikkelän kanssa. Montrealissa 1976 hän sijoittui Kari Hanskan kanssa perämiehettömässä kaksikossa B-finaalissa toiseksi eli kokonaistuloksissa kahdeksanneksi. MM-kilpailuissa Ahonen sijoittui neljänneksi perämiehettömässä kaksikossa 1975 ja yhdeksänneksi perämiehellisessä kaksikossa 1970. Hän osallistui MM-kilpailuihin myös vuosina 1966 ja 1974. EM-kilpailuissa hän sijoittui perämiehellisessä kaksikossa 11:nneksi vuonna 1971, 12:nneksi 1967 ja 14:nneksi 1969. Pohjoismaiden-mestaruuden Ahonen voitti vuosina 1971 ja 1975.
"Leksa" Ahonen voitti eri luokissa yhteensä 22 Suomen-mestaruutta vuosina 1966–1976. Hän edusti Nesteen Soutajia.
Ahkio

Perinteinen puinen emännänahkio.
Jatkosodan hiihtopartio etenee ahkioineen.
Ahkion vetoa hiihtovaelluksella.
Ahkio on veneen muotoinen lumessa vedettävä pulkka. Perinteisiä materiaaleja ovat puu ja vaneri. Ahkio voi olla valmistettu esimerkiksi muovista (polyeteenistä), lasikuidusta, hiilikuidusta, kevlarista tai alumiinista.
Erilaisia ahkioita

Ahkioita on moneen tarkoitukseen:
Hiihtovaeltajat vetävät yleensä vyötärölle vetovaljaisiin vetoliinalla eli -köydellä tai aisoilla kiinnitettyä n. 1,5–2 metrin pituista ja n. 30–50 senttimetriä leveää ahkiota. Hiihtäjän vetämän ahkion perinteinen nimitys on veturi.
Vetojuhtana voi olla myös poroja ja koiria, joiden valjaisiin on naruilla kiinnitetty n. 2–4 metrin pituinen ahkio ihmisten tai tavaroiden kuljettamista varten.
Moottorikelkkojen perään voidaan myös kiinnittää ahkio, vaikka vedettävänä onkin yleensä reki.
Hiihtovaeltajien ahkiot ovat kevyitä ja tilaa niissä on yleensä sen verran, että niihin sopii noin kahden viikon vaelluksen tarvikkeet. Nyrkkisääntönä pidetään, että ahkiolla hiihtäjän tulisi voida vetää kuormaa, joka on bruttopainoltaan puolet hiihtäjän painosta, kun taas rinkalla kantaen vaeltaja pystyy kantamaan mukavasti vain kolmanneksen painostaan. Arktisilla alueilla, kuten pohjois- tai etelänavalla, pidempiä vaelluksia tekevät retkeilijät käyttävät yleensä suurempia ahkiota, joihin mahtuu jopa kolmen kuukauden varusteet ja ruoat. Isoja ahkioita on ollut myös sotilaskäytössä, jolloin niillä on kuljetettu raskasta asetta, kuten konekivääriä varusteineen, muonaa, majoitusvälineitä ja haavoittuneita. Isoa ahkiota hallitsee usean vetäjän lisäksi alamäissä jarrumies erityisellä jarruköydellä.
»Matka jatkui. Lahtisenkin kiukku purkautui vetämiseen. Sanoi hän sentään Salolle, jonka liinan hän oli huomaavinaan löystyvän: - Verä ny perkele sinäkin. Eihän sun ole edes hiki. Salon liina kiristyi ja huohotuksen seasta kuului sangen järkevä vastaus: - En mää täsä mitään hikee koitakaan. Sitä vaan että pulkka liikkuu.» 
(Väinö Linna: Tuntematon sotilas)
Aiheesta muualla

Kuvia tai muita tiedostoja aiheesta Ahkio Wikimedia Commonsissa
Ahkiosta kuljetusvälineenä, ominaisuuksista ja pakkaamisesta (Metsähallitus)
PartioWikin ahkioartikkeli.
Ahkio: kuvia, esineiden ja dokumenttien tietoja Finna-tietokannassa
19. lokakuuta

19. lokakuuta on gregoriaanisen kalenterin mukaan vuoden 292. päivä (293. päivä karkausvuonna). Vuodesta on jäljellä 73 päivää.
Nimipäivät

suomalainen kalenteri: Uljas
suomenruotsalainen kalenteri: Viking
ortodoksinen kalenteri: Joel
pohjoissaamenkielinen kalenteri: Áigesárri
vanhemmissa kalentereissa: Odert, Ptolemeus, Ptolemäus, Ptolomeus, Theodor, Tore, Valfridus